Lav et referat af nedenstående tekst:

Tekst:
Aalborg Kommune gør klar til at genåbne to plejehjem, der samlet skal skabe 39 såkaldte midlertidige pladser til borgere, der ikke er så alvorligt syge, at de har behov for at være på sygehuset. - Vi opretter den her særlige kapacitet, så vi er klar når epidemien topper og sygehusene får behov for at udskrive de borgere, der er mindst syge, siger Jan Nielsen, direktør for Ældre -og handicapforvaltningen i Aalborg Kommune. Det er det tidligere plejehjem Gabrielsværk i Nørresundby og et tidligere botilbud på Henning Smiths Vej i Aalborg, der gøres klar til igen at kunne modtage borgere. - I en normal situation vil borgerne have behov for at være på sygehuset, men i den her ekstraordinære situation, kan de være i en midlertidig plads, siger Jan Nielsen til TV2 Nord. 2-3 uger foran udviklingen Aalborg Kommune er ifølge Jan Nielsen to til tre uger foran udviklingen, når de vælger at sætte arbejdet med de ekstra midlertidige pladser i gang, så de er klar til, når behovet opstår: - Det er ikke i dag, det er ikke i morgen. Men de er gjort klar teknisk, når behovet opstår. Personale beser nu lokaliteterne, så de, hvis de bliver aktiveret, er klar. De midlertidige pladser skal altså aflaste kapaciteten på sygehusene, så borgerne, der kan udskrives men stadig har behov for pleje, kan få en af de midlertidige pladser. Hjemsendt personale kaldes tilbage Personale der er hjemsendt på grund af lukning af tilbud vil i forbindelse med de midlertidige pladser blive kaldt tilbage på arbejde og uddannet: - Vi har 200 medarbejdere, der starter uddannelse på fredag for at være klar. De bliver nu genaktiveret. De skal lukke de huller, der bliver, hvis vi aktiveret de her ekstra pladser, forklarer Jan Nielsen, direktør for Ældre -og handicapforvaltningen i Aalborg Kommune. De midlertidige pladser bliver klar til at tage imod borgere, når behovet opstår.

Referat:
Aalborg Kommune gør klar til at genåbne to plejehjem, der samlet skal skabe 39 såkaldte midlertidige pladser til borgere med behov for pleje i forbindelse med coronavirus.